การลงทุนที่ยิ่งกว่าคุ้มค่าของ CP โบโลน่า ที่ทุ่มจัดแฟนปาร์ตี้บนโลกเสมือนที่ใหญ่ที่สุดในโลก
ต้องยอมรับว่าในตอนนี้ Metaverse หรือโลกเสมือน เป็นสิ่งที่หลายแบรนด์ระดับโลกกำลังมุ่งหน้าไป เพราะพื้นที่ในโลกเสมือน เป็นหนึ่งในพื้นที่ที่สามารถช่วยยกระดับประสบการณ์ใหม่ ๆ ให้กับกลุ่มลูกค้าได้   เพราะอย่างที่รู้กันว่า Metaverse กำลังเป็น Mega Trend ที่สามารถทลายข้อจำกัดหลายอย่างในโลกจริงได้ เช่น คนที่อยู่ไกลกัน ก็สามารถร่วมกิจกรรมออนไลน์ได้สะดวกขึ้น หรืออย่างก่อนการใช้จ่ายจริง เราสามารถทดลองสินค้าในโลกเสมือนได้   แม้แต่เรื่องของความบันเทิง ตั้งแต่มีโลกเสมือนเกิดขึ้นมา ก็ช่วยเพิ่มความสมจริงได้มากขึ้น และทำให้คนมีอารมณ์ร่วมในงานอิเวนต์ได้ง่ายขึ้น
12 พ.ค. 2565

CP Bologna x ลงทุนแมน
ต้องยอมรับว่าในตอนนี้ Metaverse หรือโลกเสมือน เป็นสิ่งที่หลายแบรนด์ระดับโลกกำลังมุ่งหน้าไป เพราะพื้นที่ในโลกเสมือน เป็นหนึ่งในพื้นที่ที่สามารถช่วยยกระดับประสบการณ์ใหม่ ๆ ให้กับกลุ่มลูกค้าได้
เพราะอย่างที่รู้กันว่า Metaverse กำลังเป็น Mega Trend ที่สามารถทลายข้อจำกัดหลายอย่างในโลกจริงได้ เช่น คนที่อยู่ไกลกัน ก็สามารถร่วมกิจกรรมออนไลน์ได้สะดวกขึ้น หรืออย่างก่อนการใช้จ่ายจริง เราสามารถทดลองสินค้าในโลกเสมือนได้
แม้แต่เรื่องของความบันเทิง ตั้งแต่มีโลกเสมือนเกิดขึ้นมา ก็ช่วยเพิ่มความสมจริงได้มากขึ้น และทำให้คนมีอารมณ์ร่วมในงานอิเวนต์ได้ง่ายขึ้น
สำหรับแบรนด์ไทยอย่าง CPF ผู้ผลิตและจัดจำหน่ายไส้กรอกและโบโลน่าของ CP อันดับ 1 ของประเทศ ก็ต้องการตอกยํ้าความเป็นผู้นำ ที่ไม่ได้มีดีแค่คุณภาพและความอร่อย
แต่ยังเป็นหนึ่งในผู้นำที่หยิบเอา Mega Trend ด้านเทคโนโลยีระดับโลกอย่าง Metaverse มาใช้ในการเชื่อมต่อกับกลุ่มผู้บริโภค
แต่สาเหตุที่แบรนด์ CP Bologna เลือกจัดปาร์ตี้ในโลกเสมือน ไม่ใช่แค่เพราะกระแสการมาของ Metaverse เพียงอย่างเดียว แต่มาจากพฤติกรรมในโลกออฟไลน์ของผู้บริโภคด้วย
แล้วการจัดอิเวนต์ในโลกเสมือนของ CP Bologna มีความน่าสนใจอย่างไร ?
ลงทุนแมนจะเล่าให้ฟัง..
CP Bologna จัด Virtual Hangout Space บน Metaverse พร้อมแฟนมีตปาร์ตี้ที่ใหญ่ที่สุด กับซีพี โบโลน่าพริก และศิลปินขวัญใจคนรุ่นใหม่อย่าง มิว ศุภศิษฏ์ โดยชื่องานปาร์ตี้นี้ก็คือ “CP Bologna MewTaverse”
แล้วทำไม CP Bologna ถึงเลือกเข้ามาจัดงานปาร์ตี้ ในโลก Metaverse ?
ทาง CP Bologna มีข้อมูล Insight ของผู้บริโภคที่ว่า สายดื่มมักจะชอบซื้อซีพี โบโลน่าพริก เพื่อไปเป็นกับแกล้ม เพราะรสชาติที่เผ็ด จัดจ้าน ตัดกับรสของเครื่องดื่ม ทำให้ยิ่งดื่ม ยิ่งกิน ยิ่งเพลิน
ในเมื่อพูดถึงการกินดื่ม และความเป็นกับแกล้มของซีพี โบโลน่าพริก ก็ต้องคู่กับปาร์ตี้สนุก ๆ 
แต่การจะนำเสนอความเป็นปาร์ตี้ในรูปแบบออฟไลน์ ก็จะมีข้อจำกัดในเรื่องของจำนวนคน จากสถานการณ์การแพร่ระบาดของโควิด 19 หรือถ้านำเสนอผ่าน Meeting ทั่วไป ก็จะไม่มีความพิเศษ
จุดนี้เองจึงทำให้ CP Bologna เกิดไอเดีย และต้องการเป็นผู้นำเทรนด์ใหม่ให้กับผู้บริโภค ตอกย้ำภาพลักษณ์ผู้นำตลาดที่ทันสมัย ผ่านการจัดแคมเปญ #สายดื่มต้องมีซีพีโบโลน่าพริก ที่ได้พรีเซนเตอร์อย่าง มิว ศุภศิษฏ์ มาช่วยตอกยํ้าความจัดจ้าน ให้โดนใจคนรุ่นใหม่ โดยเฉพาะสายดื่มและเหล่าแฟนคลับ นั่นเอง
แล้วงาน “CP Bologna MewTaverse” มีกิจกรรมอะไรที่น่าสนใจบ้าง ?
CP Bologna MewTaverse คืองาน Fan Meet Party กับศิลปินครั้งแรกในโลก Metaverse ที่ใหญ่และมีคนมารวมกันมากที่สุด
โดยภายในโลกเสมือนของ CP Bologna ก็มีโซนที่น่าสนใจมากมาย เช่น
- BOLO BAR Rooftop จุด Hangout Space ที่ให้เราได้นั่งชิลท่ามกลางบรรยากาศดาดฟ้า พร้อมปาร์ตี้เกมบนโต๊ะ ที่สามารถกินดื่มกับเพื่อนได้ โดยไม่ต้องออกจากบ้าน
- Game Zone เกมข้ามสะพาน เพื่อไปพิชิตของรางวัล เป็นส่วนลดพิเศษจาก CP Bologna ที่ไม่ว่าใครก็สามารถเข้ามาร่วมสนุกได้
- Beach Zone คือ ปาร์ตี้ Mini Concert ริมชายหาดที่ได้ฟังเพลงเพราะ ๆ กับ After Party ที่มีศิลปินคือ นนท์ ธนนท์
- Fan Party Zone โซนสุดท้าย พิเศษเฉพาะ #Mewlions แฟนคลับของมิว ศุภศิษฏ์ ที่จะได้เข้าไปเพื่อสนุกสนานกับแฟนมีตในรูปแบบ Fan Party ครั้งแรกของโลก
ทีนี้หลายคนอาจสงสัยว่า การทุ่มทำการตลาดสุดยิ่งใหญ่ครั้งนี้ CP Bologna ได้อะไรบ้าง ?
ข้อแรกก็คือ ตอกย้ำภาพลักษณ์ของ CP Bologna ว่าเป็นแบรนด์ที่ทันสมัย
เพราะในยุคนี้การปรับตัวของแบรนด์จากโลกออฟไลน์ไปโลกออนไลน์ อาจไม่เพียงพอแล้ว 
สังเกตได้จากหน้าฟีดโซเชียลมีเดียที่มีคอนเทนต์จากหลากหลายแบรนด์ ทำให้แย่งการรับรู้และการจดจำของกลุ่มลูกค้า
ดังนั้น เมื่อ CP Bologna กระโดดเข้ามาในโลก Metaverse ที่กำลังอยู่ในกระแสของคนรุ่นใหม่ 
จึงช่วยสร้างความโดดเด่นที่เหนือกว่า และช่วยให้แบรนด์ดูมีความทันยุคทันสมัย 
แม้ว่าจะเป็นแบรนด์ที่อยู่มานานแล้วก็ตาม
ข้อที่ 2 คือ โอกาสจับกลุ่มลูกค้า Brand Love
แคมเปญนี้ของ CP Bologna ช่วยทำให้เกิด Brand Love หรือการเป็นแบรนด์ที่ทำให้กลุ่มลูกค้ารักได้ง่าย เนื่องจากแบรนด์สร้างประสบการณ์ใหม่ ๆ ด้วยการดึงพรีเซนเตอร์แนวหน้าของไทยมาใกล้ชิดกับแฟน ๆ ได้ ด้วย Metaverse
ซึ่งแน่นอนว่า การใช้เทคโนโลยีให้ตอบโจทย์ความต้องการ ก็จะช่วยสร้างประสบการณ์ดี ๆ ระหว่างลูกค้ากับแบรนด์ได้ง่าย ๆ นั่นเอง
ข้อที่ 3 คือ การเติมเต็มประสบการณ์ปาร์ตี้ด้วย โบโลน่า ทำให้สร้างยอดขายในโลกจริงได้
เพราะจาก Insight ของ CP Bologna พบว่า ลูกค้าสายดื่มบางกลุ่มมักชื่นชอบโบโลน่า จนทำให้เกิดปาร์ตี้ในโลกเสมือน ก็จะยิ่งช่วยสร้างการรับรู้ให้กับสายปาร์ตี้ว่า โบโลน่าพริก มีรสชาติจัดจ้าน เหมาะกับการกินคู่กับเครื่องดื่มมากที่สุด
ที่น่าสนใจก็คือ เรื่องนี้ยังช่วยสร้างยอดขายในโลกจริงได้อีกด้วย
จากการขายคูปอง Premium Box Set CP Bologna ให้กับกลุ่มเป้าหมายที่เป็นสายชอบปาร์ตี้ และกลุ่มที่ติดตามมิว ศุภศิษฏ์
มาถึงตรงนี้ ลองมาดูตัวอย่างความสำเร็จ หลังจากที่แคมเปญนี้ถูกปล่อยออกไปกัน
- เพียงแค่ 120 นาทีแรก มีคนสนใจลงทะเบียนมากกว่า 2,000 คน
- ยอดขาย CP Bologna โตสุดในประวัติการณ์ ในช่วงของกิจกรรม 
- มีจำนวนผู้เข้าร่วมงานหลักพันคนครั้งแรกของ Fan Meet Party บน Metaverse 
- ในวันงาน Hashtag ของงาน #CPBolognaMewTaverseParty ถูกดันขึ้นเป็นเทรนด์อันดับ 1 ของประเทศไทย ในเวลาเพียงไม่กี่นาที 
- หลังเริ่มงานได้ 30 นาที Hashtag นี้ถูกแท็กออกไปกว่า 1.5 ล้านครั้ง จนติดเทรนด์อันดับ 1 ภายใน 3 ประเทศ ได้แก่ ไทย เวียดนาม สิงคโปร์ และติด WorldWide Trend อันดับ 3 ของโลก
จะเห็นได้ว่า CP Bologna ได้เปลี่ยน Mega Trend ให้เป็น Mega Success ของแบรนด์ได้ ทั้งกลายเป็นแบรนด์ที่ดูทันสมัย ได้ใจกลุ่มคนรุ่นใหม่ 
ที่สำคัญยังช่วยกระตุ้นยอดขายในโลกจริงได้จากการจัด Virtual Fan Meet Party ที่ใหญ่ที่สุด ที่เริ่มจาก Insight ของผู้บริโภคสายกินดื่ม
อีกทั้งการจัดอิเวนต์ที่ตรงใจวัยรุ่นยุคใหม่ อย่างการจัดงานแฟนมีตในโลกเสมือน ก็ยังไม่ค่อยมีแบรนด์ไทยทำกันเท่าไรนัก และนี่เองจึงทำให้แคมเปญการตลาดของ CP Bologna เป็นที่พูดถึงในวงกว้าง
สุดท้ายแล้ว ถึงแม้ว่าการทำการตลาดในโลก Metaverse จะต้องใช้เม็ดเงินลงทุนมหาศาล 
แต่เมื่อเทียบกับผลตอบรับและยอดขายของ CP Bologna แล้ว 
ก็ดูจะเป็นการลงทุนที่คุ้มค่าไม่น้อย เลยทีเดียว..
#CPBolognaMewTaverseParty
Reference:
- ข้อมูลประชาสัมพันธ์จาก CPF